Herrie oor f-woord in parlement | Maroela Media
Thoko Didiza, voorsitter van die Nasionale Vergadering, het onderneem om 'n beweerde dreigement van geweld en vloekery deur die adjunkminister van handel en nywerheid te ondersoek tydens 'n debat in die parlement oor pres. Jacob Zuma se begrotingstoespraak.
John Steenhuisen, hoofsweep van die DA, het Didiza op adjunkminister Mzwandile Masina se beweerde uitlatings gewys, en gesê hy het die woorde, "Ek sal jou opf**", met sy mond gevorm vir DA-LP Geordin Hill-Lewis.
Didiza het gesê sy het nie gehoor hoe Masina dit sê nie en kan nie dadelik 'n uitspraak lewer nie. "Dit is baie ernstige bewerings," het sy gesê. "Ek sal ondersoek instel."
Masina, sameroeper van die ANC-jeugliga, het in 2013 glo tydens 'n perskonferensie gesê, "Dit is tyd dat hy wegf** [f*** off]", met verwysing na Irvin Jim, algemene sekretaris van die National Union of Metalworkers of South Africa. Die ANC-jeugliga het later verduidelik hy het bedoel "fork off".
Die ANC-jeugliga het verlede jaar probeer om homself van 'n plasing deur Masina op die sosialemedia-platform Instagram te distansieer nadat hy 'n foto opgelaai het waarin hy die voormalige adjunkminister van gesondheid, Nozizwe Madlala-Routledge, 'n "hoer" genoem het.
Uitgesproke jeugdige, ne' ! Ek kan self aan 'n paar dinge dink om van die agbares toe te snou en te noem.
ek sit tans in presies dieselfde posisie maar hulle kan maar ons Here se naam gebruik soos hulle goed dink en "o God" of "Jesus" gebruik wanneer hulle ontevrede is met iets en ek mag niks se nie – want daar is vir my gese dat ek mos nie kerk toe gaan nie so waarom pla dit my?
Die foto van die parlementsgebou lyk nogal heel mooi. Skynbaar nog nie opgefork nie. Kan nie dieselfde sê van munisipale geboue reg deur die land wat lyk soos 'n hond se agterpoot.